കുഞ്ഞാലിക്കുട്ടി വരരുതായിരുന്നു സലാം വേണ്ടായിരുന്നു:ലീഗ് യോഗത്തില് വിമര്ശനം കോഴിക്കോട് പി കെ കുഞ്ഞാലിക്കുട്ടിയുടെ തിരിച്ചുവരവിലും പി എം എ സലാമിനെ ആക്ടിങ്ങ് സെക്രട്ടറിയാക്കിയതിലുംനേതാക്കള്ക്ക് തെറ്റുപറ്റിയതായി മുസ്ലീംലീഗ് ഭാരവാഹി യോഗത്തില് വിമര്ശനം. ഏതാനും നേതാക്കള് മാത്രം തീരുമാനമെടുക്കുന്നത് ശരിയല്ലെന്നാണ് വിമര്ശനം. നിയമസഭാ തെരെഞ്ഞെടുപ്പിലേറ്റ കനത്ത തോല്വി ചര്ച്ച ചെയ്യാന് കോഴിക്കോട് ലീഗ് ഹൗസില് ചേര്ന്ന സംസ്ഥാന ഭാരവാഹി യോഗത്തിലാണ് നേതാക്കള്ക്കെതിരെ രൂക്ഷ വിമര്ശനമുയര്ന്നത്.കുഞ്ഞാലിക്കുട്ടിയുടെ തിരിച്ചുവരവ് നിയമസഭാ തെരഞ്ഞെടുപ്പില് പാര്ട്ടിക്ക് തിരിച്ചടിയായെന്ന് കെ എം ഷാജിയും സാദിഖലി ശിഹാബ് തങ്ങളും പറഞ്ഞു. 9 മണിക്കൂര് നീണ്ട യോഗത്തില് മുസ്ലീം ലീഗിലെ നേതൃമാറ്റം വേണമെന്ന വിമര്ശനമാണ് പ്രധാനമായും ഉയര്ന്നത്. ലീഗിലെ തലമുറമാറ്റത്തെക്കുറിച്ച് യോഗത്തില് ചര്ച്ച നടന്നെന്ന് പറഞ്ഞ സാദിഖലി തങ്ങളെ കുഞ്ഞാലിക്കുട്ടി പരസ്യമായി തിരുത്തി.എതിര്പ്പ് തണുപ്പിക്കാനും തോല്വി പഠിക്കാനും ഉപസമിതിയെ നിയോഗിച്ചു .തെരഞ്ഞെടുപ്പിലേറ്റ കനത്ത പരാജയത്തിനു ശേഷം നേതൃത്വത്തിനെതിരെ സമൂഹ മാധ്യമങ്ങളില് പ്രവര്ത്തകരുടെ രോഷം ഉയര്ന്നിരുന്നു. പിന്നാലെയാണ് ഇപ്പോള് ഭാരവാഹി യോഗത്തില് രൂക്ഷ വിമര്ശനമുയര്ന്നത് .